5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 117/4177 της 18/30 Νοεμ. 1972 (ΦΕΚ Β΄ 1035) Περί αυξήσεως των υπό του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού παρεχομένων συντάξεων κατά ποσοστόν 8%. Έχοντες υπ’ όψιν: α)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων» (ΦΕΚ 192/24.9.66 τεύχ. Α΄). β)Τας διατάξεις του άρθρ. 18 του υπ’ αριθ. 40/72 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων» (ΦΕΚ 13/25.1.72 τεύχ. Α΄). γ)Γνώμην του Διοικητικού Συμβουλίου του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού, υποβληθείσαν ημίν δια της υπ’ αριθ. 647/9.6.72 αναφοράς του Ταμείου. δ)Την υπ’ αριθ. 266/27.10.72 απόφασιν της Επιτροπής Οικονομικών Υποθέσεων, αποφασίζομεν: Από της πρώτης του επομένου της δημοσιεύσεως της παρούσης μηνός αυξάνονται κατά ποσοστόν 8%, αι υπό του Ταμείου Επικουρικής Ασφαλίσεως Προσωπικού Ελληνικού Ερυθρού Σταυρού χορηγούμεναι συντάξεις. 